**Jakob Tobias Lilja** (s. 23. heinäkuuta 1993 Limhamn, Ruotsi) on ruotsalainen jääkiekkoilija. Hän on pelipaikaltaan vasen laitahyökkääjä.

Ura
---

### Seuraura

Lilja on Linhamn HK:n kasvatti. Hän siirtyi kaudella 2008–2009 Malmö Redhawksin U16-junioreihin. Kaudeksi 2009–2010 Lilja siirtyi Sunne IK:n J18-junioreihin. Hän debytoi kauden aikana myös seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa Lilja pelasi kolme ottelua. Kaudeksi 2010–2011 Lilja siirtyi Rögle BK:n J20-junioreihin. Kauden 2011–2012 päätteeksi hän voitti J20 SuperElitin pronssia. Lilja debytoi samalla kaudella myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi 23 runkosarja- ja kymmenen Kvalserien-ottelua tehopistein 2+2=4. Lilja oli kauden päätteeksi nostamassa Rögleä Elitserieniin.

Maaliskuussa 2012 Lilja teki Röglen kanssa vuoden mittaisen ammattilaissopimuksen. Hän pelasi kaudella 2012–2013 Elitserienissä 29 runkosarjaottelua tehden yhden maalin. Lilja teki Elitserien-debyyttinsä runkosarjan avauskierroksella 29. syyskuuta 2012 Luleå HF:ää vastaan. Hän sai ottelussa jääaikaa 9.29 minuuttia. Elitserien-uransa avausmaalin Lilja teki runkosarjan päätöskierroksella 5. maaliskuuta 2013 Färjestad BK:ta vastaan. Kvalserienissä hän teki viidessä ottelussa yhden syöttöpisteen. Lilja pelasi kauden aikana miesten pelejä myös kymmenen ottelun verran lainalla Allsvenskan-joukkue IF Troja-Ljungbyssä. Rögle putosi kauden päätteeksi takaisin Allsvenskaniin, mutta huhtikuussa 2013 Lilja teki joukkueen kanssa kuitenkin vuoden mittaisen jatkosopimuksen.

Kaudella 2013–2014 Lilja jakoi 15 osumallaan Röglen sisäisen maalipörssin kolmannen sijan Kelsey Tessierin kanssa. Joukkue eteni Kvalserieniin, mutta jäi kuitenkin ilman sarjanousua SHL:ään. Kaudella 2014–2015 Lilja oli tehoilla 23+12=35 Röglen paras maalintekijä ja neljänneksi paras pistemies. Hän jakoi koko Allsvenskanin maalipörssin toisen sijan VIK Västerås HK:n Dustin Johnerin ja BIK Karlskogan Jesper Olofssonin kanssa edellään vain Asplöven HC:n John Henrion. Lilja voitti myös joukkueensa sisäisen tehotilaston lukemalla +16. Röglen kausi päättyi sarjanousuun SHL:ään.

SHL:n nousukarsintasarjan ottelussa 29. maaliskuuta 2015 vieraissa Malmö Redhawksia vastaan Lilja löi vastustajajoukkueen Jens Olssonia poikittaisella mailalla niskaan. Olsson kannettiin jäältä paareilla, mutta hän oli kuitenkin pelikuntoinen seuraavassa ottelussa. Lilja sai tilanteesta 5+20-minuutin rangaistuksen ja hänet asetettiin kymmenen ottelun pelikieltoon. Lilja pelasi kauden kolmessa viimeisessä ottelussa. Kaksi vuotta myöhemmin maaliskuussa 2017 Malmön käräjäoikeus tuomitsi hänet pahoinpitelystä ehdolliseen vankeustuomioon ja 40 päiväsakkoon. Lilja valitti tuomiosta hovioikeuteen, joka kuitenkin piti käräjäoikeuden tuomion voimassa syyskuussa 2017. Hän valitti edelleen Ruotsin korkeimpaan oikeuteen, joka piti ehdollisen tuomion voimassa, mutta kumosi sakkotuomion heinäkuussa 2018.

Lilja siirtyi kaudeksi 2015–2016 kaksivuotisella sopimuksella Linköping HC:n SHL-joukkueeseen. Hänen ensimmäinen kokonainen pääsarjakautensa toi 52 runkosarja- ja kuudessa playoff-ottelussa tehot 12+11=23 sekä kuudessa Mestarien liigan ottelussa tehot 2+1=3. Lilja voitti CHL:ssä joukkueensa sisäisen tehotilaston lukemalla +4. Kaudella 2016–2017 hän oli 11 osumallaan Linköpingin kolmanneksi paras maalintekijä. Maaliskuussa 2017 Lilja teki joukkueen kanssa vuoden mittaisen jatkosopimuksen. Hän jakoi kaudella 2017–2018 12 osumallaan Linköpingin sisäisen maalipörssin kolmannen sijan Derek Royn ja Mathis Olimbin kanssa. Lilja voitti myös SHL:n alivoimamaalipörssin kolmella osumallaan.

Kaudeksi 2018–2019 Lilja siirtyi kaksivuotisella sopimuksella Djurgårdens IF:ään. Hän teki SHL:n yhden kauden piste-ennätyksensä tehoilla 12+25=37, joilla Lilja oli joukkueen paras pistemies ja syöttäjä. Hän jakoi koko liigan pistepörssin kymmenennen sijan Färjestad BK:n Oskar Steenin ja Rögle BK:n Kodie Curranin kanssa. Mestarien liigassa Lilja oli Djurgårdenin paras syöttäjä kuudella syöttöpisteellään ja hän voitti joukkueen sisäisen tehotilaston lukemalla +5. Hän voitti kauden päätteeksi SHL-hopeaa.

Kesäkuussa 2019 NHL-varaamaton Lilja teki vuoden mittaisen tulokassopimuksen Columbus Blue Jacketsin kanssa. Hän otti syksyn harjoitusleirin päätteeksi paikan seuran NHL-kauden 2019–2020 avauskokoonpanosta. Lilja teki näin ollen NHL-debyyttinsä runkosarjan avauskierroksella 4. lokakuuta 2019 Toronto Maple Leafsia vastaan. Hän sai ottelussa jääaikaa 7.58 minuuttia. Lilja pelasi kymmenen NHL-ottelua tehden kaksi syöttöpistettä, kunnes marraskuussa Blue Jackets lähetti hänet ensimmäisen kerran AHL-joukkue Cleveland Monstersin vahvuuteen. Lilja pelasi kautensa pääosin NHL:n ja farmin välillä. Hän teki NHL-uransa avausmaalin 27. joulukuuta 2019 vieraissa Washington Capitalsia vastaan. Lilja teki NHL:ssä kaikkiaan 37 runkosarjaottelussa tehot 2+3=5. AHL:ssä hän teki 22 runkosarjaottelussa tehot 5+8=13, kunnes koronaviruspandemia päätti kauden maaliskuussa 2020.

Kaudeksi 2020–2021 Lilja siirtyi vuoden mittaisella sopimuksella KHL:n kazakstanilaisseura Barys Nur-Sultaniin.

### Maajoukkueura

Lilja on pelannut Ruotsin A-maajoukkueessa seitsemän ottelua tehopistein 2+1=3. Hän teki A-maajoukkuedebyyttinsä Karjala-turnauksen 8. marraskuuta 2019 Prahan TipSport Arenalla pelatussa avausottelussa Tšekkiä vastaan. Lilja merkittiin heti Ruotsin ykkösketjun oikeaan laitaan Jacob Josefsonin ja Daniel Brodinin viereen. Hän teki ottelussa myös ensimmäisen A-maajoukkuemaalinsa.

Lilja on pelannut myös 12 nuorten ja kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Sunne IK | Ruotsi I | 3 | 0 | 0 | 0 | 0 | – | – | – | – | – |
| 2010–2011 | Rögle BK | SuperElit | 39 | 12 | 13 | 25 | 18 | 3 | 0 | 0 | 0 | 0 |
| 2011–2012 | Rögle BK | SuperElit | 20 | 8 | 13 | 21 | 16 | – | – | – | – | – |
|  | Rögle BK | Allsvenskan | 23 | 2 | 2 | 4 | 6 | – | – | – | – | – |
| 2012–2013 | IF Troja-Ljungby | Allsvenskan | 10 | 0 | 2 | 2 | 2 | – | – | – | – | – |
|  | Rögle BK | SuperElit | 11 | 10 | 2 | 12 | 6 | 2 | 0 | 1 | 1 | 2 |
|  | Rögle BK | Elitserien | 29 | 1 | 0 | 1 | 4 | – | – | – | – | – |
| 2013–2014 | Rögle BK | Allsvenskan | 47 | 15 | 7 | 22 | 10 | – | – | – | – | – |
| 2014–2015 | Rögle BK | Allsvenskan | 51 | 23 | 12 | 35 | 28 | – | – | – | – | – |
| 2015–2016 | Linköping HC | SHL | 52 | 12 | 11 | 23 | 8 | 6 | 0 | 0 | 0 | 0 |
| 2016–2017 | Linköping HC | SHL | 49 | 11 | 5 | 16 | 31 | 6 | 0 | 0 | 0 | 0 |
| 2017–2018 | Linköping HC | SHL | 40 | 12 | 10 | 22 | 10 | 7 | 3 | 2 | 5 | 0 |
| 2018–2019 | Djurgårdens IF | SHL | 52 | 12 | 25 | 37 | 18 | 19 | 3 | 5 | 8 | 6 |
| 2019–2020 | Columbus Blue Jackets | NHL | 37 | 2 | 3 | 5 | 2 | – | – | – | – | – |
|  | Cleveland Monsters | AHL | 22 | 5 | 8 | 13 | 2 | – | – | – | – | – |
| 2020–2021 | Barys Nur-Sultan | KHL | 59 | 20 | 15 | 35 | 8 | 6 | 1 | 0 | 1 | 0 |
| 2021–2022 | Barys Nur-Sultan | KHL | 47 | 16 | 11 | 27 | 2 | 5 | 2 | 1 | 3 | 0 |
| 2022–2023 | Dinamo Moskova | KHL | 52 | 13 | 14 | 27 | 14 | 6 | 1 | 3 | 4 | 0 |
| 5 kautta | yhteensä | Elitserien/SHL | 222 | 48 | 51 | 99 | 71 | 38 | 6 | 7 | 13 | 6 |
| 3 kautta | yhteensä | KHL | 158 | 49 | 40 | 89 | 24 | 17 | 4 | 4 | 8 | 0 |
| 1 kausi | yhteensä | NHL | 37 | 2 | 3 | 5 | 2 | – | – | – | – | – |
| 1 kausi | yhteensä | AHL | 22 | 5 | 8 | 13 | 2 | – | – | – | – | – |

Lähteet
-------

* Jakob Lilja The Internet Hockey Databasessa (englanniksi)
* Jakob Lilja Eurohockey-sivustolla (englanniksi)
* Jakob Lilja *Elite Prospects*. Everysport Media Group AB.  (englanniksi)

### Viitteet

1. ↑  Jakob Lilja The Internet Hockey Databasessa (englanniksi)
2. 1 2 3 4 5 6 7 8  Jakob Lilja *Elite Prospects*. Everysport Media Group AB.  (englanniksi) Viitattu 19.1.2016.
3. ↑  Jakob Lilja *SHL.se*. SHL AB. Viitattu 18.2.2019. (ruotsiksi)
4. ↑  Elite Prospects - Rögle BK *eliteprospects.com*. Everysport Media Group. Viitattu 18.11.2019. (englanniksi)
5. ↑  Elite Prospects - Allsvenskan Stats 2014-2015 *eliteprospects.com*. Everysport Media Group. Viitattu 18.11.2019. (englanniksi)
6. ↑  Elite Prospects - Rögle BK *eliteprospects.com*. Everysport Media Group. Viitattu 18.11.2019. (englanniksi)
7. ↑  Niemeläinen, Jonne: Kaikki oikeusasteet käyty läpi Ruotsissa – jääkiekkopelissä tapahtuneesta pahoinpitelystä voi saada tuomion myös kaukalon ulkopuolella *yle.fi*.  8.11.2018. Yleisradio Oy. Viitattu 18.2.2019.
8. ↑  Pettersson, Gustaf: Sex spelare klara för LHC A-lag *lhc.eu*.  17.4.2015. Linköping Hockey AB. Viitattu 18.2.2019. (ruotsiksi)
9. ↑  Elite Prospects - Linköping HC *eliteprospects.com*. Everysport Media Group. Viitattu 18.11.2019. (englanniksi)
10. ↑  Elite Prospects - Linköping HC *eliteprospects.com*. Everysport Media Group. Viitattu 18.11.2019. (englanniksi)
11. ↑  Pettersson, Gustaf: Jakob Lilja fälld av tingsrätten men fortsätter i LHC *lhc.eu*.  31.3.2017. Linköping Hockey AB. Viitattu 18.2.2019. (ruotsiksi)
12. ↑  Elite Prospects - Linköping HC *eliteprospects.com*. Everysport Media Group. Viitattu 18.11.2019. (englanniksi)
13. ↑  Lönngren, Mattias: Vi hälsar fem spelare välkomna *difhockey.se*.  31.3.2017. Djurgården Hockey AB. Viitattu 18.2.2019. (ruotsiksi)
14. ↑  Elite Prospects - SHL Stats 2018-2019 *eliteprospects.com*. Everysport Media Group. Viitattu 18.11.2019. (englanniksi)
15. ↑  Elite Prospects - Djurgårdens IF *eliteprospects.com*. Everysport Media Group. Viitattu 18.11.2019. (englanniksi)
16. ↑  Blue Jackets sign Jakob Lilja *nhl.com/bluejackets*.  15.6.2019. Columbus Blue Jackets. Viitattu 16.6.2019. (englanniksi)
17. ↑  Pönniö, Toni: SHL-seuran pistelinko vakuutti Jarmo Kekäläisen – sai NHL-sopimuksen! *suomikiekko.com*.  15.6.2019. Nordic Sport Media. Viitattu 18.11.2019.
18. ↑  Toronto Maple Leafs - Columbus Blue Jackets - October 4th, 2019 *NHL.com*.  4.10.2019. National Hockey League. Viitattu 18.11.2019. (englanniksi)
19. ↑  CBJ recall Kole Sherwood from Monsters, assign Jakob Lilja *nhl.com/bluejackets*.  2.11.2019. Columbus Blue Jackets. Viitattu 18.11.2019. (englanniksi)
20. ↑  Jakob Lilja Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 27.6.2020. Viitattu 25.6.2020. (englanniksi)
21. ↑  Columbus Blue Jackets - Washington Capitals - December 27th, 2019 *NHL.com*.  27.12.2019. National Hockey League. Viitattu 25.6.2020. (englanniksi)
22. ↑  Saastamoinen, Lauri: Jarmo Kekäläisen tuoreelta hankinnalta täyskäännös – vaihtaa NHL:n eksoottiseen osoitteeseen! *suomikiekko.com*.  24.6.2020. Nordic Sport Media. Viitattu 25.6.2020.
23. ↑  CZE - SWE (Line Up) *stats.swehockey.se*.  8.11.2018. Svenska Ishockeyförbundet. Viitattu 18.2.2019. (englanniksi)
24. ↑  CZE - SWE (2-3) *stats.swehockey.se*.  8.11.2018. Svenska Ishockeyförbundet. Viitattu 18.2.2019. (englanniksi)